Diari Oficial de la Generalitat Valenciana


Sumari del DOGV 7677, del 14-12-2015 (2015/9873)

RESOLUCIÓ de 3 de desembre de 2015, de la directora general d'Universitat, Investigació i Ciència, per la qual es revoca l'autorització a Covent Garden Soloists Academy com a centre autoritzat superior d'ensenyances artístiques de Música.
----------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7677

Data del DOGV
:   14-12-2015

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2015/9873


Data del document
:   03-12-2015

Organisme emissor
:   Conselleria d'Educació, Investigació, Cultura i Esport

Tipus de document
:   Resolució

Descriptors 

:   * Conselleria d'Educació, Investigació, Cultura i Esport
    * Llíria
    * centre d'ensenyament

RESOLUCIÓ de 3 de desembre de 2015, de la directora general d'Universitat, Investigació i Ciència, per la qual es revoca l'autorització a Covent Garden Soloists Academy com a centre autoritzat superior d'ensenyances artístiques de Música. [2015/9873]  
El centre Covent Garden Soloists Academy va ser autoritzat com a centre superior d'ensenyances artístiques de Música per Resolució de 31 de març de 2015, del director general d'Universitat, Estudis Superiors i Ciència, i de conformitat amb els següents  
  
Fets  
  
Primer. El centre Covent Garden Soloists Academy, d'ara en avant Covent Garden, va sol·licitar per mitjà d'un escrit dirigit a la Conselleria d'Educació, Cultura i Esport, l'inici de l'expedient per a l'autorització administrativa com a centre privat per a impartir ensenyances artístiques superiors de Música, el 27 de juny de 2014. L'autorització es concedeix per Resolució de 31 de març de 2015, del director general d'Universitat, Estudis Superiors i Ciència.   
  
Segon. L'autorització al centre es va concedir per a les instal·lacions docents del carrer del Trencall, núm. 4, de Llíria, basat en la firma d'un protocol d'intencions per a la implantació, en el municipi de Llíria (València), d'una acadèmia adscrita a la Covent Garden Soloists Limited, per a impartir els estudis de grau superior de Música, en el conservatori municipal, firmat el 27 de juny de 2014 entre l'Ajuntament de Llíria i l'entitat Covent Garden. El protocol va ser posteriorment desenvolupat i concretat en l'Acord de Junta de Govern Local de 22 d'abril de 2015 i pel contracte de 9 de maig de 2015.  
  
  
Tercer. Posteriorment, l'Ajuntament de Llíria, mitjançant un Acord de 10 de setembre de 2015, de la Junta de Govern Local, revoca l'Acord de 22 d'abril de 2015 i el contracte de 9 de maig de 2015, per no estar legitimat l'Ajuntament per a atorgar una concessió demanial sobre les instal·lacions del carrer del Trencall, núm. 4, ja que la concessió contravé les condicions reflectides en la Resolució del sotssecretari de la Conselleria d'Educació, Cultura i Esport, de data 25 de març de 2015, per la qual s'autoritzava l'Ajuntament de Llíria a ocupar temporalment, pel termini d'1 any, susceptible de pròrroga fins a 10 anys, les instal·lacions del Conservatori Professional de Música, en el carrer del Trencall, núm. 4, i en la qual s'indicava expressament que l'autorització té caràcter gratuït, prohibint-se expressament desenrotllar activitats que tinguen caràcter econòmic o que no estiguen incloses en la programació d'activitat.  
  
  
Quart. Com a conseqüència de tot això, l'entitat titular del centre Covent Garden ha perdut el títol jurídic que li permetia utilitzar les instal·lacions del carrer del Trencall, núm. 4.  
  
Fonaments de dret  
  
Primer. La Llei Orgànica 8/1985, de 3 de juliol, reguladora del dret a l'educació (LODE), en l'article 23 estableix que l'obertura i funcionament dels centres docents privats que impartisquen ensenyances, tant de règim general com de règim especial, se sotmetran al principi d'autorització administrativa. L'autorització es concedirà sempre que reunisquen els requisits mínims que s'establisquen d'acord amb el que disposa l'article 14 d'aquesta llei. Aquests centres gaudiran de plenes facultats acadèmiques. L'autorització es revocarà quan els centres deixen de reunir aquests requisits.  
  
Segon. Respecte dels requisits mínims, l'article 14 de l'esmentada disposició assenyala que:   
1. Tots els centres docents hauran de reunir uns requisits mínims per a impartir les ensenyances amb garantia de qualitat. El Govern establirà reglamentàriament aquests requisits mínims.  
2. Els requisits mínims es referiran a titulació acadèmica del professorat, relació numèrica alumne-professor, instal·lacions docents i esportives i nombre de llocs escolars.  
  
Tercer. A l'empara de l'habilitació expressa que el reproduït article 14 de la LODE fa al Govern, es dicta el Reial Decret 303/2010, de 15 de març, que estableix els requisits mínims dels centres que imparteixen ensenyances artístiques regulades en la Llei Orgànica 2/2006, de 3 de maig, d'Educació. Aquest reial decret, de caràcter bàsic, també estableix quins són els requisits mínims que han de complir els centres, entre els quals es troben les instal·lacions docents.  
  
En aplicació dels esmentats preceptes legals i tenint en compte que l'Acord de l'Ajuntament de Llíria, de data 10 de setembre de 2015, de la Junta de Govern Local, revoca la concessió demanial de les instal·lacions del Conservatori de Música de Llíria, situat en el carrer del Trencall, núm. 4, al centre Covent Garden, i per tant no es compleixen els requisits mínims previstos en la legislació esmentada, i fent ús de les atribucions que em confereix el Decret 155/2015, de 18 de setembre, del Consell, pel qual s'aprova el Reglament orgànic i funcional de la Conselleria d'Educació, Investigació, Cultura i Esport, resolc:  
  
  
Primer  
Revocar l'autorització al centre Covent Garden Soloists Academy com a centre autoritzat superior d'ensenyances artístiques de Música, concedida per Resolució de 31 de març de 2015, del director general d'Universitat, Estudis Superiors i Ciència.  
  
Segon  
El que estableix la disposició anterior serà comunicat al Registre de Centres de la Conselleria d'Educació, Investigació, Cultura i Esport, perquè s'hi practiquen les oportunes inscripcions.  
  
Contra aquesta resolució, que no esgota la via administrativa, es podrà interposar un recurs d'alçada davant de la Secretaria Autonòmica d'Educació i Investigació, en el termini d'un mes a comptar de la seua publicació en el Diari Oficial de la Comunitat Valenciana.  
  
València, 3 de desembre de 2015. La directora general d'Universitat, Investigació i Ciència: Josefina Bueno Alonso.